Na temelju članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19. i 108/20) i članka 31. Statuta Općine Hlebine („Službeni glasnik Koprivničko-križevačke županije“ broj 10/09, 5/13, 3/18, 6/20. i 3/21), Općinsko vijeće Općine Hlebine na 10. sjednici održanoj 2. svibnja 2022. donijelo je

ODLUKU
o raspodjeli rezultata poslovanja

Općine Hlebine za 2021. godinu

Članak 1.
Odlukom o raspodjeli rezultata poslovanja Općine Hlebine za 2021. godinu (u daljnjem tekstu: Odluka) utvrđuje se raspodjela rezultata poslovanja Općine Hlebine za 2021. godinu, kojeg čini stanje na osnovnim računima podskupine 922 višak/manjak prihoda na dan 31. prosinca 2021. godine i to:

· 92211 – višak prihoda poslovanja u svoti 2.032.450,34 kuna,
· 92213 – višak primitaka od financijske imovine 103.068,89 kuna, 

· 92222 – manjak prihoda od nefinancijske imovine u svoti 946.421,85 kuna,
Članak 2.

Višak primitaka od financijske imovine u iznosu od 103.068,89 kuna i višak prihoda poslovanja u iznosu 843.352,96 kuna raspoređuju se pokriće manjka prihoda od nefinancijske imovine. 

Preostali dio viška prihoda poslovanja u svoti 1.189.097,38 kuna raspoređuje se za rashode poslovanja Općine Hlebine u 2022. godini.

Članak 3.
             Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

